Rashin abinci mai gina jiki ko rashin samun abinci mai gina jiki wani yanayi ne da ke samuwa a sanadin cin abinci wanda babu isassun sinadaran gina jiki ko kuma idan su ka yi yawa ta yadda hakan zai haifar da matsalolin lafiya. Sinadaran gina jikin na iya haɗawa da: sinadarin sa kuzari wato kalori, sinadarin gina jiki wato protin, sinadarin ƙara ƙarfi wato kaboyaidiret, sinadarin ƙara lafiya wato bitamins ko da ake kira mineral. Wani lokaci ana amfani da ita musamman da ma'anar rashin abinci mai gina jiki idan aka gaza samun isasshen sinadarin kalori, protin ko ƙananan sinadaran gina jiki; to amma, zai iya haɗawa da cin abinci mai gina jiki fiye da kima. Idan rashin cin abinci mai gina jiki ya afku ko dai lokacin da ake da juna-biyu ko kafin shekaru biyu da haihuwa wannan zai iya haifar da matsala ta din-din-din tare da rashin girman jiki ko ƙwaƙwalwa. Rashin cin abinci mai gina jiki wanda ya kai matuƙa, wanda aka fi sani da yinwa, na da alamomi da suka haɗa da: gajarta, sirancewar jiki, rashin kuzari da ya kai matuƙa, da kuma kumburin ƙafafu da ciki. Kuma wasu lokuta mutane kan haɗu da kamuwa da cutuka da kuma yawan sanyi akai-akai. Alamomi na rashin ƙananan sinadarai masu gina jiki ya dogara ne da sinadarin abincin da aka rasa.

To dangane da yadda ake zabo sunayen wadanda ake ganin kowane guda daga cikinsu yana iya samun wannan kyauta kuwa to a nan wadanda suke da wannan alhaki a wuyansu su ne kwamitocin kula da kyaututtukan Nobel daban-daban (da muka yi bayaninsu a baya) da kuma muhimman jami'o'in duniya da shahararrun masana da masu ilmin kimiyya. To daga cikin wadannan mutane ne za a zabi wadanda suka cancanci wannan kyautar.

Winnipeg (lafazi : /winipeg/) birni ne, da ke a lardin Manitoba, a ƙasar Kanada. Winnipeg tana da yawan jama'a 705,224 , bisa ga ƙidayar shekara 2016. An gina birnin Winnipeg a shekara ta 1873. Winnipeg na akan kogin Assiniboine da Jan kogin Arewa ce.

Iska wani irin sinadari ne wadda Allah ya halitta, wanda ya watsa ta a cikin sararin duniya tun daga kasa har zuwa sararin samaniya. Sinadarin dake kunshe cikin iska shi yake taimakawa duk wata halitta samun damar rayuwa, babu wata halitta da zata iya rayuwa ba tare da iska ba. Sinadarin iska Dan Adam bazai iya gani da ido ba, ko kamawa da hannu ko dandanawa da harshe, sai dai ya shaka da hanci wanda amfanin iskar kenan dama ga duk wata halitta. Dan Adam bazai iya rayuwa tsawon minti biyar ba batare da iska ba. Acikin duniyan nan tamu ce kadai zaka iya samun iska, amma idan ka haura zuwa wasu duniyoyi kamar duniyar wata bazaka tarar da iska ba, dan haka ƴan sama jannati wato (astronomers) suke goya wadansu irin akwati mai dauke da iska aciki, wadda zai taimaka musu samun damar numfasawa yayin da suka fice daga wannan duniyar tamu. Wadda ba dan haka ba to da bazai yiwu su rayu ba. BAYAN HAKA Iska ana iya jinta a jiki yayin data kada, kwayoyin halittar dake cikin fata masu isar da sako zuwa ga ƙwaƙwalwa sune ke sanya mutum yaji iska ajikinsa me sanyi ce ko me zafi, nan take zasu isar da sakon ga ƙwaƙwalwa ita kuma sai tayi tankade da rairaya ta fassara yanayin a jiki.